text: Vejret? Det bliver trælst
  01 juni 2012 kl. 06.42
  Det bliver blæsende, koldt og der kommer byger de kommende dage. Først i slutningen af næste uge bliver det lunere.
  Det bliver rigtigt trælst vejr den kommende tid.
  - Vejret følger ikke rigtigt kalenderen. For vejrudsigten for weekenden leder mine tanker hen på efterår med en hel del byger og frem for alt en hel del blæst, siger DMI?s vagtchef Bill Vejdegren til Ritzau.
  Blæsten bliver meget kraftig idag, men løjer lidt af i løbet af weekenden.
  - Sommer i Danmark indeholder jo også denne type vejr, selv om vi ikke kalder det sommervejr, siger Bill Vejdegren.
  I slutningen af næste uge bliver det mere sommerligt.
  - Der siver lidt varmere luft op sydfra. Vi kan godt komme op omkring 20 grader sidst i næste uge, siger Vejdegren.
  